**Joona Leppälä** (s. 4. huhtikuuta 1993) on suomalainen YouTube-persoona, joka tekee videoita nimimerkillä **ZoneVD**.
Leppälä muutti 2016 vuoden kesällä Rovaniemeltä Jyväskylään. Hänen syntymäkotikuntansa on Ylivieska. Leppälällä on maaliskuussa 2024 yli 255 000 tilaajaa YouTubessa. Hän aloitti videoiden tekemisen vuonna 2008 ilmaveivausvideoilla ja vloggaamisen vuonna 2013. Vuonna 2009 hän esitti *Talent Suomi* -ohjelmassa ilmaveivausta ja pääsi finaaliin.

Leppälä julkaisi syksyllä 2021 kirjan *Kiehtovan tiedon jäljillä* ja hänen toinen kirjansa *Uskomattoman tiedon jäljillä* julkaistiin syksyllä 2022. Kolmas kirja, *Pelottavan tiedon jäljillä*, taas julkaistiin vuoden 2023 syksyllä. Kirja oli ehdolla Vuoden 2023 lasten- ja nuortenkirja -Adlibris-palkinnon saajaksi Leppälän neljäs kirja, *Jännittävän Japanin jäljillä*, julkaistaan vuoden 2024 syksyllä.

YouTube-kanavat
---------------

### Omat kanavat

#### ZoneVD-kanava

Leppälä tekee kanavalleen pääasiassa videoblogeja, jotka seuraavat hänen elämäänsä. Hänellä on myös videoita, joissa hän esiintyy itse eri persoonassa. Hänen viisi persoonaansa ovat veljekset *Vili*, *Rubert* ja heidän isänsä *Nörtti-Joona* ja hyvin omalaatuinen *Köyriäis-Joona*. Vilillä, Rubertilla ja heidän isällään on ollut myös yksittäisten sketsien lisäksi oma sarjansa kanavalla, joka on eräänlainen "dokumenttisarja" perheen elämästä. Leppälällä on tämän lisäksi joukko muita erilaisia hahmoja kanavallaan, joita hän ei kuitenkaan itse esitä. Näitä hahmoja ovat mm. hänen tekemissä sarjakuvissa seikkailleet Hesa ja Vesa, sekä Bob the Mob. 

Leppälän kanavalla on myös ollut monenlaisia videosarjoja. Näistä esimerkkeinä:

* **Pelihaippi** oli videopeliaiheinen sarja, jossa Leppälä kertoi videopeliuutisia, puhui uusista videopeleistä ja -konsoleista sekä jakoi niistä ajatuksiaan.
* **ZoneTV** oli sarja, jossa Leppälä puhui erilaisista aiheista, kuten hänen kanavaansa ja harrastuksiinsa liittyvistä asioista. Joka jaksossa näytettiin Leppälän mielestä kolme parasta kommenttia eri sosiaalisista medioista sekä katsojien tekemiä ZoneVD-kanavaan liittyviä piirroksia.
* **Joona Japanissa** oli videosarja jossa Leppälä asui Japanissa kahden kuukauden verran kavereidensa Juuso Karikuusen, Sami Koiviston sekä tyttöystävänsä kanssa. Matkansa aikana Leppälä asui muun muassa Tokiossa, Kiotossa ja Osakassa.

Leppälä lopetti Pelihaippi-, ja ZoneTV-sarjat vuoden 2017 kesäkuun alussa. Hän kertoi syyksi sen, että jokainen jakso tuntui kulkevan samalla kaavalla.

Leppälä opiskeli liikunnanohjausta ammattikorkeakoulussa, ja valmistui joulukuussa 2016 liikunnanohjaajaksi.

Leppälä myös harrastaa videopelien pikapelaamista. Hänellä on ollut maailmanennätys NES:in *The Smurfs* ja *The Flintstones: The Surprise at Dinosaur Peak!* -peleissä. Leppälällä on myös ollut Suomen ennätys Super Mario Bros. 3 -pelissä ajalla 51min 19s.

#### zone93

*zone93* on Leppälän aiempi kanava, jolle hän julkaisi videoita muun muassa ilmaveivauksista ja retropeleistä. Kun tubaaminen jäi, kun muun muassa Leppälä meni armeijaan, niin hän kuitenkin halusi vielä tubettaa perustaen TeamOxdog-kanavan, niin samoihin aikoihin hän perusti myös nykyisen kanavansa ZoneVD:n. Hän ei jatkanut vanhalla kanavallaan, koska halusi tehdä muunlaisia videoita ja aloittaa puhtaalta pöydältä.

#### SC2castzone

*SC2castzone* on kanava, jossa Leppälä aikoi selostaa StarCraft 2 -peliä. Hän tekikin sitä neljän videon verran, mutta sitten se jäi.

### Yhteiskanavat

#### TorviDuo

Vuonna 2016 Leppälä perusti Tuomas Männistön (YouTubessa nimellä Torppe) kanssa yhteisen *TorviDuo*-kanavan. Kanavalle he tekevät pelivideoita erilaisista peleistä. TorviDuo-kanavalla on yli 38 000 tilaajaa.

#### TeamOxdog

Kun aiemmin zone93-kanavalla tubaaminen jäi, kun muun muassa Leppälä meni armeijaan, niin hän kuitenkin halusi vielä tubettaa ja perustaen Oxdog-sponsorin avulla ja kaverinsa Jani "Jaxu" Grönroos kanssa uuden **Team Oxdog** -kanavan, jossa he tekivät ilmaveivausta.

Teokset
-------

* Leppälä, Joona: *ZoneVD Kiehtovan tiedon jäljillä*. Tammi, 2021. ISBN 9789520433208.
* Leppälä, Joona: *ZoneVD Uskomattoman tiedon jäljillä*. Tammi, 2022. ISBN 9789520443702.
* Leppälä, Joona: *ZoneVD Pelottavan tiedon jäljillä*. Tammi, 2023. ISBN 9789520454371.
* Leppälä, Joona: *ZoneVD Jännittävän Japanin jäljillä*. Tammi, 2024. ISBN 9789520464110.

Lähteet
-------

1. 1 2  Lepistö, Joona: Lepistön entinen zone93-kanava *YouTube*. Viitattu 31.10.2023.
2. 1 2  Lepistö, Joona: Tietoja SC2castzone-kanavasta *YouTube*. Viitattu 31.10.2023.
3. 1 2  Lepistö, Joona: Tietoja Team Oxdog -kanavasta *YouTube*. Viitattu 31.10.2023.
4. 1 2  Rautio, Samppa: Joona Leppälä Tube Awards -gaalassa ehdolla kahdessa eri kategoriassa – "Voittaminen ei merkitsisi minulle mitään" *YleX*.  10.8.2015. Viitattu 21.3.2016.
5. ↑  Tammi: Tiedonnälkäinen tubettaja kutsuu nuoret tutkitun tiedon lähteille *Kauppalehti*.  28.1.2021. Viitattu 10.3.2021.
6. ↑  ZoneVD uskomattoman tiedon jäljillä *Suomalainen.com*. Viitattu 4.9.2022.
7. ↑  ZoneVD pelottavan tiedon jäljillä *Suomalainen.com*. Viitattu 25.9.2023.
8. ↑  Adlibris-palkinto 2023 – Vuoden lasten- ja nuortenkirja *adlibris.com*. Viitattu 28.3.2024.
9. ↑  ZoneVD Jännittävän Japanin jäljillä *Tammi (tammi.fi)*. Viitattu 28.3.2024.
10. ↑  Joona Leppälä (ZoneVD) *MySpeaker Oy*. Viitattu 6.7.2020.
11. ↑  Super Mario Bros. 3 - speedrun.com *www.speedrun.com*. Viitattu 15.9.2021.
12. 1 2 3   "ZoneVD Dokumentti". Joona Leppälä (ohjaus), Joona Leppälä (käsikirjoitus). YouTube. 4.4.2018. Video verkossa. Viitattu 31.10.2023.
13. ↑  Torviduo - YouTube *www.youtube.com*. Viitattu 6.7.2020.

Aiheesta muualla
----------------

* ZoneVD
* ZoneVD:n Twitter-tili
* ZoneVD:n Instagram-tili